  Майя Бывальцева 12-тӥ инвожое Можга ёрослэсь 90 ар тырмонзэ пусъён улсын Уча черкогуртын гурт возёс техникалэн парадэз ортчиз. Со сярысь ёрослэн «ВКонтакте» мерлыко вотэсысь нимлыко огиназ ивортэмын. Аспӧртэм парадэз кабардин, тяжеловес но ватка выжыысь валъёс усьтӥзы. Соос бере Учалэн валтӥсь ураметӥз Можга ёросысь 45 гурт возёс техника ортчиз. Возёсъёс автомашинаоссэс, тракторъёссэс, пудо сиён но ю тысь утялтон комбайнъёссэс, кизён огъетъёссэс но мукет тӥрлыксэс возьматӥзы. Ас кужыменыз но чебереныз техника вань учкисьёсты лӧпкытӥз. Соос шумпотыса но паймыса учкизы туала выль техникаез. Дикторъёс котькудӥзлэсь аспӧртэмлыксэ веразы, оскымон луэмзэс, кужымзэ пусйизы. Туала техника музъемез кизёнлы дасян, удалтытӥсь сылалъёсты ватсан но ю тысез утялтон ужез вакчи дыр куспын быдэстыны луонлык сётэ Можга ёрослэн огинысьтыз ивортонысьОзьы ик пусъемын, валтӥсез техника бордын ӧвӧл, соин быгатыса валтӥсь адямиос бордын.  Тодэ вайытом, Ижкарлэсь нуналзэ пусъён улсын 12-тӥ инвожое Удмуртилэн шоркарысьтыз Кызьпу арамаын Гербер шулдыръяськон ортчиз.  Тегъёс: Можга Удмуртия гуртвозёс техника  